stanford-oval/wikipedia huggingface dataset:
Ready Player One
Hahmot

Wade Owen Watts / Parzival: Kirjan päähenkilö ja kertoja. Orpo, joka asuu Oklahoma Cityn ”pinoissa”. Wade valitsi OASIS-avatarinsa nimen kuningas Arthurin tarussa esiintyneen Graalin maljaa etsineen ritari Percivalin mukaan. Virtuaalilukiossa OK-1873, jossa hän opiskelee, hänen käyttäjänimensä on sen sääntöjen mukaisesti Wade3. Hän oli 18-vuotias löytäessään Anorakin pelin kupariavaimen.
James Donovan Halliday / Anorak: OASISin luoja. 1980-luvun populaarikulttuurin fani, joka kertoi testamentissaan jättävänsä omaisuutensa sille, joka löytää hänen pääsiäismunansa OASISista.
Aech (lausutaan kuin englannin kielen H): Waden paras ystävä ja yksi munastajista. Aech on yksi OASISin parhaista deathmatch-pelaajista ja opiskeli virtuaalilukiossa OK-1172. Vaikka Aechilla on atleettinen avatar, joka kuvaillaan valkoihoiseksi heteroseksuaaliseksi mieheksi, Aech paljastuu myöhemmin afroamerikkalaiseksi lesbonaiseksi nimeltä Helen Harris, joka on kotoisin Atlantasta ja on saman ikäinen kuin Wade.
Art3mis: Kuuluisa naispuolinen munastaja, joka pitää myös Artyn epistolat -nimistä blogia. Wade on kyberihastunut häneen, mikä haittaa myöhemmin heidän pääsiäismunajahtiaan. Art3mis valitsi avatarinsa nimen kreikkalaisen metsästyksen jumalattaren mukaan. Hänen oikeaksi nimekseen paljastuu Samantha Evelyn Cook ja kotikaupungikseen Vancouver, Brittiläinen Kolumbia. Hänellä on myös kasvoissaan ”portviinitahraksi” kutsuttu syntymämerkki.
Daito: Toinen kahdesta japanilaisesta munastajasta, joka ”veljensä” Shoton kanssa nousee alussa Tulostaulun kärkisijoille Parzivalin, Art3misin ja Aechin jälkeen. Daiton oikea nimi on Toshiro Yoshiaki ja hän asuu Shinjukussa, Tokiossa.
Shoto: Toinen kahdesta japanilaisesta munastajasta, joka ”veljensä” Daiton kanssa nousee alussa Tulostaulun kärkisijoille Parzivalin, Art3misin ja Aechin jälkeen. Shoton oikea nimi on Akihide Karatsu ja hän asuu Osakassa. Hänen isoäitinsä on opiskellut Yhdysvalloissa ja molemmat vanhempansa olivat syntyneet siellä.
Ogden ”Og” Morrow: Toinen OASISin luojista ja James Hallidayn paras ystävä. He perustivat videopeliyhtiö Gregarious Gamesin, jossa Ogden vastasi taloudellisen puolen johtamisesta. Yhtiöstä tuli myöhemmin Gregarious Simulation Systems (GSS). GSS:stä erottuaan Ogden ja hänen vaimonsa Karen ”Kira” Underwood olivat perustaneet voittoa tavoittelemattoman oppimisohjelmistoyhtiön nimeltä Halcydonia Interactive.
Nolan Sorrento: OASISia rahallisiin tarkoituksiin tavoittelevan suuryhtiön IOI:n (Innovative Online Industries) operatiivinen johtaja. Sorrento johtaa IOI:n ”oologiadivisioonaa”, joka etsii Hallidayn pääsiäismunaa. Tällä osastolla työskentelevien IOI:n työntekijöiden avatareja kutsutaan kuutosiksi, koska kaikkien kuusinumeroiset työntekijänumerot alkavat numerolla 6. Sorrenton oma avatar käyttää työntekijänumeronsa mukaisesti nimeä IOI-655321.
Arwidson (yritys)

Oy Arwidson Ab, vuoteen 1993 Arwidson & Co Oy oli suomalainen vuosina 1911–2019 toiminut autonosia, lisätarvikkeita, moottoripyöriä ja moottoripyörätarvikkeita maahantuonut teknisen tukkukaupan yritys. Yhtiö joutui konkurssiin 2019.
Ruotsalainen Herman Fredrik Arwidson perusti yrityksen Turkuun vuonna 1911 alun perin koneliikkeeksi. Vuonna 1919 yrityksen osti Gustaf Allan Rosenqvist (1885–1961), joka oli vuonna 1911 perustanut yhdessä Carl Severin Andréen (1873–1932) kanssa Turkuun moottoriveneitä ja Andros-polttomoottoreita valmistaneen Ab Andrée & Rosenqvist Oy:n. Vuonna 1922 Arwidson & Co siirtyi Turusta Helsinkiin Lönnrotinkatu 7:ään ja yritys aloitti samalla autonosien ja -lisävarusteiden sekä moottoripyörien maahantuonnin. Gustaf Allan Rosenqvist oli Arwidson & Co:n toimitusjohtajana 1919–1955. Hänen poikansa Armas Rosenqvist (1911–1987) aloitti toimitusjohtajana 1956 ja hänen aikanaan yritys kasvoi suurimmaksi alallaan Suomessa. Vuonna 1963 Arwidson aloitti japanilaisten Yamaha-moottoripyörien maahantuonnin. Armas Rosenqvistin jälkeen toimitusjohtajana oli hänen poikansa Jarmo Rosenqvist.
Vuonna 1980 Arwidsonin toiminta siirtyi Lönnrotinkadulta Espoon Yli-Suomenojalle. Yritys aloitti 1980-luvulla myös Applen atk-tuotteiden markkinoinnin Suomessa. Vuodesta 2005 alkaen Arwidson toimi Teollisuustie 8:ssa Kirkkonummella. Yamaha-moottoripyörien tuonti myytiin Keskolle vuonna 2003. Vuonna 2006 Arwidson paljasti autovaraosakaupan tukkuliikkeiden laittoman kartelliyhteistyön kilpailuvirastolle. Arwidson-konserni kärsi loppuvaiheissa pitkään talousvaikeuksista ja yhtiön konkurssi alkoi maaliskuussa 2019.
Arwidsonin tytäryhtiöitä olivat:
Arwidson Automotive Oy, perustettu 1980, harjoitti autovaraosien, autotarvikkeiden ja vanteiden tukkukauppaa. Tytäryhtiö toimi 1990-luvulta alkaen myös Venäjällä ja Baltian maissa ja vuodesta 2003 alkaen Ruotsissa. Tytäryhtiö myytiin vuonna 2010 Örumille.
Maston Oy, harjoitti teknisten aerosolituotteiden maahantuontia
Oy Kolorit Ab
All Right Europe Oy, aikaisemmin All Right Finland Oy, perustettu 1986, harjoitti moottoripyörien ja moottorikelkkojen varaosien, tarvikkeiden ja varusteiden maahantuontia. Tytäryhtiö oli viime vuosinaan raskaasti tappiollinen. Se myytiin vuonna 2016 SGN Group Oy:lle ja nimeksi muuttui  Arwidson Moto Oy. Tämä yhtiö poistettiin kaupparekisteristä 2018.
Aiheesta muualla

Jarmo Rosenqvist : Kuinka Arwidson rakastui pingviiniin? (Käsittelee Arwidsonin it-historiaa ja Linuxin sekä avoimen lähdekoodin ohjelmien käyttöä yrityksessä vuoteen 2004 saakka)
Arwidsonin mainos vuodelta 1937, Almanakka vuodeksi 1937 jälkeen Vapahtajamme Kristuksen syntymän, Helsingin horisontin mukaan, 01.01.1937, s. 60, Kansalliskirjaston digitaaliset aineistot
Richard Barthelmess

| Richard Barthelmess |
| --- | --- |
 Richard Barthelmess, 1934.
Henkilötiedot
Syntynyt: 1895
Kuollut: 1963
Ammatti:  näyttelijä
Aiheesta muualla
IMDb 
Elonet
Richard Barthelmess (1895–1963) oli yhdysvaltalainen näyttelijä ja elokuvatuottaja. Hän aloitti pikkuosista ja nousi mykkäfilmin merkittäväksi tähdeksi. Alkuaikojen menestyselokuvia olivat Katkenneita kukkasia (1919) ja Way Down East (1920).
Äänielokuvan aikakaudella Barthelmessin ura jatkui mutta suosio kääntyi laskusuuntaan. Epäonnistuneen kauneusleikkauksen jälkeen hänen kasvonpiirteistään tuli rujot. Howard Hawks hyödynsi niitä elokuvassa Vain enkeleillä on siivet (1939).
Kun Oscar-palkintoja alettiin jakaa 1927, Barthelmess oli ehdokkaana kahdesta elokuvastaan, Isänmaaton mies (1927) ja Kuolemaan tuomittu (1928).
Aiheesta muualla

Kuvia tai muita tiedostoja aiheesta Richard Barthelmess Wikimedia Commonsissa
Red Crag

Red Crag (RCG) on Itä-Englannissa oleva punaista maata sisältävä kerrostuma, joka on noin 2,6 miljoonaa vuotta vanha ja osuu nykyisen laskutavan mukaan pleistoseenin jääkausien alkuun (Gela-vaihe). Tämän seudun kerrostumien nimissä esiintyvä termi crag tarkoittaa simpukan- tai kotilonkuorta sisältävään hiekkaa. Red Cragin punainen väri johtuu rautayhdisteistä.
Itä-Angliassa sijaitseva Red Crag on hiekkaista ja mereistä. Kerrostumasta löytyy paikoin ns. kryogeenisiä, jäätymiseen liittyviä tekijöitä eli merkkejä ikiroudasta. Punainen kerrostuma on terävärajainen, alempana kerrostuma on muuttumaton. Kerrostumasta ovat kalsiittimineraalit poistuneet ja punainen rauta jäänyt jäljelle. Oletetaan tämän tapahtuneen ikiroudan sulaessa aina kesäisin. Sulavesi on muokannut liuottamalla mineraaleja. Red Cragiin on joutunut mm. mioseenikauden hain hampaita. Red Cragia on löydetty mm. Ludhamista.
Kerrostumaa edeltää Coralline Crag CGC, ja sitä seuraa Norwich Crag (MIS 81-68). Red Crag vaihtuu joissain paikoissa ilman selvää rajaa Norwich Cragiin, johon liittyy Englannin vanhin jäätikön asema, Chillesford Sandin muodostuma Luoteis-Essexin seuduilla.
Aiheesta muualla

Pliocene Encyclopedia Britannica, 1911 edition.
Ron MacLean

Ron MacLean on kanadalainen urheilutoimittaja, joka on erikoistunut jääkiekkoon. MacLean on erityisen tunnettu urastaan CBC-kanavan Hockey Night in Canada -ohjelmassa, jota hän teki pitkään muun muassa Don Cherryn kanssa.
Romsdalen

| Romsdalen |
| --- | --- |
 Näkymä Romsdalen-laaksoon Litlefjelletiltä kesäkuussa 2013.
 Koordinaatit: 62°26′50″N, 7°50′0″E 
Sijainti:  Møre ja Romsdal / Oppland,  Norja
Vuoristo:  Romsdalsalpene, Skandit
Laakson ominaisuudet
Pituus:  60 km
Pituussuunta:  luode−kaakko
Väestökeskittymät:  Åndalsnes
Geologia ja hydrologia
Tyyppi:  jokilaakso
Joet:  Rauma (joki)
Romsdalen on Norjan Møre ja Romsdalin ja Opplandin läänien alueella sijaitseva laakso.
Maantiede

Laakson pohjoinen pää sijaitsee lähellä Åndalsnesin kaupunkia Rauman kunnassa ja eteläinen pää Lesjaskogsvatnet-järven luona Lesjan kunnassa, jonka jälkeen se yhdistyy Lordalenin laaksoon.
Laakson pohjoispäässä sijaitsee Euroopan korkein, noin 1 100 -metrinen, pystysuora kallionseinämä Trollveggen. Merenpinnan tasosta korkein Trollveggeniin yhteydessä oleva huippu on 1 788 metriä korkea Store Trolltind. Seinämää vastapäätä sijaitsee 1 550 metriä korkea Romsdalshornet, joka silmiinpistävän profiilinsa vuoksi on myös varsin tunnistettava maamerkki laaksoa lähestyttäessä. Huippujen ja laakson pohjan väliset korkeuserot ovat varsin suuria, sillä laakson pohja ei ole merkittävästi merenpinnan tasoa korkeammalla.
Liikenne

Åndalsnesiin johtava Rauman rautatie (Raumabanen) kulkee laakson läpi ja ylittää välillä laakson pohjalla virtaavan Raumajoen pitkin 79 metriä korkeaa Kylling bru -rautatiesiltaa, joka on Norjan toiseksi korkein kivinen kaarisilta. Laakson läpi kulkee myös Eurooppatie 136.
Romsdalenin pohjalla virtaava Raumajoki ja taustalla Trollveggenin kallioseinämä.
E136-tie kulkee Romsdalenin läpi.
Aiheesta muualla

Kuvia tai muita tiedostoja aiheesta Romsdalen Wikimedia Commonsissa
Red Channels

Red Channels: The Report of Communist Influence in Radio and Television oli Yhdysvalloissa 22. kesäkuuta 1950 julkaistu pamfletti, joka sisälsi 151 radiossa ja televisiossa työskentelevän henkilön nimet, joiden epäiltiin kuuluneen vallankumouksellisiin järjestöihin ennen toista maailmansotaa. Pamfletin kirjoittivat entinen FBI-agentti Theodore Kirkpatrick ja oikeistolainen televisiotuottaja Vincent Harnett.
Julkaistut nimet oli kerätty useista lähteistä, joihin kuuluivat muun muassa oikeistolainen Counterattack -julkaisu, FBI:n asiakirjat ja Yhdysvaltain kommunistisen puolueen lehti Daily Worker. Listalla olleet henkilöt joutuivat Hollywoodin mustalle listalle siihen asti, kunnes HUAC (House of Un-American Activities Committee) oli heitä kuullut ja vakuuttunut henkilön jättäneen radikaalin menneisyytensä.
Merkittäviä listalla olleita nimiä

Larry Adler
Stella Adler
Leonard Bernstein
Aaron Copland
John Garfield
Ruth Gordon
Dashiell Hammett
Lena Horne
Burgess Meredith
Arthur Miller
Zero Mostel
Anne Revere
Edward G. Robinson
Pete Seeger
Orson Welles
Josh White
Ronaldo (SEWEY)

| ”Ronaldo (SEWEY)” IShowSpeed |
| --- | --- | --- |

Singlen tiedot
 Äänitetty : 2022
 Julkaistu: 10. kesäkuuta 2022
 Formaatti: digitaalinen lataus
 Tuottaja(t): DJ Telly Tellz
 Tyylilaji: hip hop jersey club
 Kesto: 02.18
IShowSpeedin muut singlet
| ”God Is Good” 2022 | ”Ronaldo (SEWEY)” 2022 | ”World Cup” 2022 |
Ronaldo (SEWEY) on amerikkalaisen tubettajan, striimaajan ja räppärin IShowSpeedin vuonna 2022 julkaistu kappale ja single. Kappale kertoo portugalilaisesta jalkapalloilijasta Cristiano Ronaldosta. Kappaleessa myös mainitaan Neymar, Lionel Messi, Kylian Mbappé ja Robert Lewandowski.
Ronaldinho Gomes

| Henkilötiedot |
| --- | --- | --- | --- |
Syntymäaika: 22. tammikuuta 1979
Syntymäpaikka: {{{syntymäpaikka}}}, São Tomé ja Príncipe
Pelipaikka: Puolustaja
Maajoukkue
| 2003 |  São Tomé ja Príncipe | 1 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20.4.2011 .
Ronaldinho Gomes (s. 22. tammikuuta 1979) on sãotomépríncipeläinen jalkapalloilija, pelipaikaltaan puolustaja. Hän on pelannut maajoukkueessa yhden ottelun. Kyseessä oli Libyaa vastaan pelattu, vuoden 2006 MM-kisojen karsintaan kuulunut peli, jonka São Tomé ja Príncipe hävisi 8-0.
Rinat Dasajev

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. kesäkuuta 1957
Syntymäpaikka: Astrahan, Neuvostoliitto
Pelipaikka: maalivahti
Pituus: 189 cm
Seurat
| Vuodet | Seura | O | (M) |
| 1976-1977 | Volgar Astrahan | 26 | (0) |
| 1977-1988 | FK Spartak Moskova | 361 | (0) |
| 1988-1991 | Sevilla FC | 59 | (0) |
| Yhteensä | Yhteensä | 420 | (0) |
Maajoukkue
| 1979-1990 | Neuvostoliitto | 91 | (0) |
 Seurajoukkueuran tilastot kattavat vain kansalliset sarjat.
Rinat Faizrahmanovitš Dasajev (ven. Рина́т Файзрахма́нович Даса́ев, tat. Ринат Фәйзрахман улы Дасаев, Rinat Fäyzraxman ulı Dasayev; s. 13. kesäkuuta 1957 Astrahan, Neuvostoliitto) on venäläinen entinen jalkapallomaalivahti- ja valmentaja. Aktiiviurallaan Dasajev valittiin muun muassa vuoden 1988 maailman parhaaksi maalivahdiksi. Pelé nimesi Dasajevin FIFA 100 -listalle.
Ura

Dasajev aloitti uransa aikuisten tasolla Volgar Astrahanissa, missä pelasi vuosina 1975–1977. Vuosina 1978–1987 hän pelasi Moskovan Spartakissa ja voitti joukkueessa kahdesti Neuvostoliiton mestaruuden (1979, 1987). Ogonjok-lehti valitsi hänet Neuvostoliiton parhaaksi maalivahdiksi vuosina 1980, 1982, 1983, 1985, 1987 ja 1988. Vuonna 1982 hänet valittiin myös Neuvostoliiton parhaaksi jalkapalloilijaksi ja 1988 maailman parhaaksi maalivahdiksi.
Neuvostoliiton jalkapallomaajoukkueessa Dasajev pelasi vuosien 1982, 1986 ja 1990 MM-kisoissa, vuoden 1980 Moskovan olympialaisissa (pronssia) sekä vuoden 1988 EM-kisoissa (hopeaa). Vuosina 1988–1991 hän pelasi Espanjassa Sevillassa ennen kuin lopetti uransa.
Maaliskuussa 2004 Pelé nimesi Dasajevin FIFA 100:aan, eli luetteloon 125 parhaasta elävästä jalkapalloilijasta.
Valmennustehtävistä Dasajev joutui vetäytymään loppuvuodesta 2018 polvivammojen vuoksi ja on sittemmin työskennellyt FC Spartak-2 Moskovan maalivahtikonsulttina ja Spartakin nuorisojoukkueissa.
Yksityiselämä

Etniseltä taustaltaan Dasajev on Astrahanin tataari.
Rinat Dasajev ja Oleg Romantsev. (2022).
Release

Wikisanakirjassa on tähän liittyvä sananselitys: .
Release tai Released voi viitata:
Musiikki

Release Magazine, ruotsalainen verkkolehti
Release (Cop Shoot Copin albumi)
Release (David Knopflerin albumi)
Release (P·A·L:n albumi)
Release (Pet Shop Boysin albumi)
Release (Sister Hazelin albumi)
Release , George Acostalta:
Release AM
Release PM
Released (Jade Warriorin albumi)
Released (Patti LaBellen albumi)
Released (Westlifen albumi)
"Release" (The Tea Partyn kappale)
"Release" (Timbalandin kappale)
"Release (The Tension)", Patti LaBellen kappale
"Release, Release", Yesin kappale
"Release", kappale Georgen albumilta Polyserena
"Release", kappale Pearl Jamin albumilta Ten
"Released", kappale Northerin albumilta Dreams of Endless War
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Release”, voi hakea sivunnimihaulla, laajalla sivunnimihaulla tai tekstihaulla.
Ronaldo (täsmennyssivu)

Nimi Ronaldo voi viitata ainakin seuraaviin henkilöihin:
Ronaldo de Assis Moreira, Ronaldinho (s. 1980), brasilialainen jalkapalloilija
Ronaldo da Costa (s. 1970), brasilialainen maratonjuoksija
Ronaldo Guiaro (s. 1974), brasilialainen jalkapalloilija
Ronaldo Luis Nazário de Lima, Ronaldo (s. 1976), brasilialainen jalkapalloilija
Ronaldo Rodrigues de Jesus, Ronaldão (s. 1965), brasilialainen jalkapalloilija
Ronaldo Aparecido Rodrigues, Naldo (s. 1982), brasilialainen jalkapalloilija
Cristiano Ronaldo dos Santos Aveiro (s. 1985), portugalilainen jalkapalloilija
Ronaldo Souza (s. 1979), brasilialainen vapaaottelija ja brasilialaisen jujutsun harjoittaja
Ronaldo on myös Cristiano Ronaldosta kertova dokumenttielokuva vuodelta 2015.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ronaldo”, voi hakea sivunnimihaulla, laajalla sivunnimihaulla tai tekstihaulla.
Arwen

Arwen
Arwen Undómiel (myös Arwen Iltatähti) (241 Kolmatta aikaa – 121 Neljättä aikaa) on kuvitteellinen hahmo Keski-Maassa J.R.R. Tolkienin kirjassa Taru sormusten herrasta. Hän on Elrond Puolhaltian ja Celebríanin tytär ja samalla siis Galadrielin lapsenlapsi. Sormuksen Sodan aikoihin Hän luopui haltian elämästään ja hänestä tuli ihminen, jotta hän voisi naida Aragornin ja kuolla hänen kanssaan.
Arwen elokuvissa

Arwenia tulkitsee elokuvissa Liv Tyler. Hahmolla on niissä paljon kirjoja keskeisempi rooli.
Ensimmäisessä elokuvassa,(mutta ei kirjassa) hän hiipii Aragornin luo, ottaa Frodon mukanaan hevosen selässä, ja karkaa Mustilta ratsastajilta luomalla Bruinen-jokeen hyöyn, joka vie ne mukanaan. Kirjassa Glorfindel laittoi Frodon hevosen selkään ja lähetti hänet karkuun Mustilta Ratsastajilta, sitten Elrond ja Gandalf luovat hyöyn. Kirjassa Frodo uhkaa itse ratsastajia, mutta elokuvassa Arwen suojelee tätä. Elokuvassa Arwen käyttää Hadhafangia, Elrondin vanhaa miekkaa; mutta kirjassa ei edes mainita Arwenin olevan aseistautunut.
Nämä kolme tapausta olivat ainoat muutokset kirjasta, mutta elokuvaan oli lisätty kohtauksia, missä Arwen on mukana. Näitä ovat: Aragorn on loukkaantunut, ja näkee unta Arwenista; kohtaus, jossa Arwen kiistelee isänsä kanssa Valinoriin lähdöstä, ja kohtaus, jossa Arwen karkaa Harmaisiin Satamiin matkalla olevasta joukosta Arwenin nähtyä näyn, jossa hän näkee tulevan poikansa Eldarionin Aragornin kanssa. Kirjoissa Arwenille ei ollut yllätys, että hän saattaisi saada lapsia Aragornin kanssa, koska hän on itse kahden samanlaisen liiton jälkeläinen.
Releasetinlaite

Siemens DrS -releasetinlaitteen ohjaus- ja ilmaisintaulu Murtomäellä.
Releasetinlaite on yksi rautatieliikenteen ohjaukseen käytettävistä asetinlaitetyypeistä. Tässä asetinlaitetyypissä toiminnot ja varmistukset tapahtuvat sähkömekaanisesti releiden välityksellä. Releasetinlaitteella asetetaan junille kulkutie joko seuraavalle pääopastimelle tai tietylle raiteelle.
Siemens SpDrS 60-VR -releasetinlaite Helsingin metron Roihupellon varikolla.
Kulkutien asettamisen yhteydessä asetinlaite tarkistaa kulkutie-ehdot eli että kyseinen kulkutieosuus on vapaa eikä vastakkaisia tai risteäviä eli ns. viholliskulkuteitä ole asetettu tai asettumassa, sekä kääntää ja lukitsee vaihteet oikeisiin asentoihin. Tämän jälkeen laite vaihtaa valo-opastimien opasteet ajoon oikeuttaviksi. Junan sivuutettua opastimen laite vaihtaa opastimeen 'seis'-opasteet. Asetettu kulkutie joko purkautuu itsestään tai voidaan purkaa käsin junan sivuutettua kulkutiellä määrätyn kohdan. Asetinlaitteen releet on kytketty siten, ettei ajoon oikeuttavia opasteita voida asettaa, elleivät kaikki kulkutie-ehdot täyty. Siten käytännössä estyy useamman junan ohjautuminen törmääville kulkuteille.
Kulkutienasetus tapahtuu asetinlaitetaulun painonappeja käyttämällä.
Releasetinlaite koostuu sähköisestä asetinlaitetaulusta ja releistöstä. Asetinlaitetaulussa on kaavakuva laitteen ohjaamasta rata-alueesta sekä raiteiden ja opastimien kohdilla painonappeja, joita käyttämällä kulkutienasetus tapahtuu. Lähes kaikki releasetinlaitteen toiminnot vaativat vähintään kahden painikkeen yhtäaikaisen painamisen. Tämä kaksoisvarmistus on rakennettu turvallisuussyistä, sillä kahden painikkeen yhtäaikainen painaminen vahingossa on epätodennäköistä.
Releasetinlaitetta voidaan ohjata joko paikallisesti asetinlaitetaululta käsin, tai keskitetysti kaukokäytöllä rataosan liikenteenohjauskeskuksesta.
Releasetinlaitteita käytetään laajalti Suomessa, ja ne ovat osoittautuneet käytössä varsin luotettaviksi. Nyttemmin niitä on myös korvattu kokonaan elektronisilla tietokoneasetinlaitteilla. Kuitenkin Ruotsissa releasetinlaitteet on havaittu luotettavammiksi kuin tietokoneasetinlaitteet, ja luotettavuusongelmien vuoksi Banverket on korvannut tietokoneasetinlaitteen vanhemmalla releasetinlaitteella. Tunnetuimpia releasetinlaitteiden valmistajia on saksalainen Siemens AG.
Suomessa käytettäviä releasetinlaitetyyppejä

Siemens DrS (66 kpl)
Siemens SpDrS 60-VR (20 kpl)
VR-76, ns. Salama (16 kpl)
Ganz Domino (17 kpl)
Ganz Domino 70 (Ainoastaan Karjaan asemalla)
LM Ericsson (Yleinen Ruotsissa, Suomessa ei enää nykyisin käytössä viimeinen Ylivieskan asemalla käytössä ollut korvattiin Mipro MiSO TCS-O asetinlaitteella 9/2020)
WSSB GsII 63 (3 kpl)
Thales (Ainoastaan Kaipiaisten asemalla)
Raideliikenne
| --- | --- |
Rautatieliikenne:   rautatie  juna  rautatieasema  rautatieliikennepaikka  rautatiekalusto 
Metroliikenne:   metro  metroasema 
Raitioliikenne:   raitiovaunu  duoraitiovaunu  pikaraitiotie  museoraitiotie 
Turvalaitteet:   asetinlaite  kampiasetinlaite  kankiasetinlaite  opastin  releasetinlaite  tietokoneasetinlaite  varmistuslukko- ja opastinturvalaitos 
Raideleveys:   kapea  normaali  leveä 
Suomessa:   rautatieliikenne  rataverkko  raitioliikenne  lähijunaliikenne  metroliikenne  kapearaiteiset rautatiet  yritykset: VR  Fenniarail  Operail
Risuhiippo

| Risuhiippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cyphellaceae s.l.
Suku::  Kaarihiipot Phloeomana
Laji::  speirea
Kaksiosainen nimi
 Phloeomana speirea  (Fr.) Redhead 
Infobox OKNimi-testi OK: 
Risuhiippo (Phloeomana speirea, syn. Mycena speirea) on kellomainen tai laakea harmaanvalkea tai harmaanruskea kaarihiippolaji. Sen heltat ovat harmaanvalkeat. Sienen jalka on harmaanvalkoinen. Sieni kasvaa yksittäin tai rykelminä risuilla ja kuorenpalasilla kosteissa lepikoissa ja puronvarsilla. Se on Suomessa melko yleinen.
Ricardo Carvalho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ricardo Alberto Silveira Carvalho
Syntymäaika: 18. toukokuuta 1978 (ikä 46)
Syntymäpaikka: Amarante, Portugali
Pelipaikka: keskuspuolustaja
Pituus: 183 senttimetriä
Seura
Seura: Monaco
Pelinumero: 6
Seurat
| Vuodet | Seura | O | (M) |
| 1997–2004 | Porto | 73 | (3) |
| 1998–1999 | → Leça (laina) | 22 | (1) |
| 1999–2000 | → Vitória de Setúbal (laina) | 25 | (2) |
| 2000–2001 | → Alverca (laina) | 29 | (1) |
| 2004–2010 | Chelsea | 135 | (7) |
| 2010–2013 | Real Madrid | 50 | (3) |
| 2013– | Monaco | 62 | (0) |
Maajoukkue
| 2003– | Portugali | 79 | (5) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2015.  Maajoukkueuran tilastot päivitetty 31. maaliskuuta 2015.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Hopeaa | Portugali 2004 |  |  |
Ricardo Alberto Silveira Carvalho [ʁi'kaɾðu kɐɾ'vaʎu] (s. 18. toukokuuta 1978 Amarente, Portugali) on portugalilainen jalkapalloilija. Hän pelaa keskuspuolustajan paikalla Monacossa.
Seurajoukkueura

Carvalho nousi suuren yleisön tietoisuuteen 2000-luvun alussa Portossa esittämiensä hyvien otteiden myötä. Hän voitti joukkueen riveissä UEFA-cupin, Mestarien liigan, Portugalin superliigan ja Portugalin cupin, ja hänet valittiin UEFAn seurajoukkuekilpailuiden parhaaksi puolustajaksi kaudella 2003–2004. Kesällä 2004 hän siirtyi englantilaiseen Chelseaan 19,85 miljoonalla punnalla. Lontoolaisseurassa hän voitti kuuden kauden aikana muun muassa kolmesti Englannin valioliigan mestaruuden ja FA Cupin.
Elokuussa 2010 Carvalho siirtyi espanjalaiseen Real Madridiin. Hänet hankki seuraan valmentaja José Mourinho, jonka alaisuudessa hän pelasi aikaisemmin sekä Portossa että Chelseassa. Hän pelasi ensimmäisen virallisen ottelunsa joukkueessa 29. elokuuta 2010 Mallorcaa vastaan. Ensimmäinen maali syntyi kaksi viikkoa myöhemmin 11. syyskuuta 2010 kotiottelussa Osasunaa vastaan.